Waray-Waray News: Teacher-BEIs angay dugngan an suhol - DepEd
Manila (17 May) -- Nagpahayag suporta an Department of Education (DepEd) han nakalabay nga Sabado ha panawagan han mga maestra nga nagserbe han binuhat nga eleksyon nga dugangan an ira allowance, kay ine daw in naangay nga pagkilala han kanan mga maestra nagin papel nga importante kaupay ha pagpapatuman han primero pala nga automated election.
Dida han pahayag ni Education Secretary Mona Valisno iya ginsering nga dire harumamay an nagin sakripisyo han mga maestra, tungod kay kinarawat nira hin pagserbehe an madakmol nga kadamo han mga botante, labot nga ira ginsolbar an problema teknikal kun danay, ngin wara ha sulod han presinto an taga Smartmatic technician.
Kundi an gindadakui daw nga gamit han mga maestra amo an ira pakabulig nga nga magin matood-tood an piniliay, salit, natoo hi Valisno nga dire ine gidakui nga hangyo han mga maestra ha COMELEC.
Gin-aaro daw hin damo nga mga organisasyon hin mga maestra nga dugngan hin 50% an ira allowance tikang han P4,300 nga una nga iginsaad ha ira han COMELEC. (PIA-Eastern Samar) [top]
war_Latn war_Latn war_Latn war_Latn war_Latn